สรุปภาวะตลาดต่างประเทศ ประจำวันที่ 19 ม.ค. 2564
สรุปภาวะตลาดต่างประเทศ ประจำวันที่ 19 ม.ค. 2564
20 ม.ค. 2564

ดัชนีดาวโจนส์ตลาดหุ้นนิวยอร์กปิดบวกเมื่อคืนนี้ (19 ม.ค.) หลังจาก นางเจเน็ต เยลเลน ว่าที่รัฐมนตรีคลังสหรัฐได้เรียกร้องให้สภาคองเกรสเร่งอนุมัติมาตรการกระตุ้นเศรษฐกิจวงเงิน 1.9 ล้านล้านดอลลาร์ที่นำเสนอโดยนายโจ ไบเดน ว่าที่ประธานาธิบดีสหรัฐ พร้อมกับเรียกร้องให้สมาชิกสภาคองเกรสผลักดันให้มีการออกมาตรการกระตุ้นเพิ่มเติม นอกจากนี้ ตลาดยังได้แรงหนุนจากผลประกอบการที่แข็งแกร่งของบริษัทจดทะเบียนรายใหญ่ ซึ่งรวมถึงโกลด์แมน แซคส์
ดัชนีเฉลี่ยอุตสาหกรรมดาวโจนส์ปิดที่ 30,930.52 จุด เพิ่มขึ้น 116.26 จุด หรือ + 0.38% ขณะที่ดัชนี S&amp;P500 ปิดที่ 3,798.91 จุด เพิ่มขึ้น 30.66 จุด หรือ +0.81% และดัชนี Nasdaq ปิดที่ 13,197.18 จุด เพิ่มขึ้น 198.68 จุด หรือ +1.53%
 
ตลาดหุ้นยุโรปปิดปรับตัวลงเมื่อคืนนี้ (19 ม.ค.) เนื่องจากนักลงทุนวิตกเกี่ยวกับผลประกอบการและการขยายตัวทางเศรษฐกิจซึ่งจะได้รับผลกระทบจากมาตรการล็อกดาวน์เพื่อควบคุมการแพร่ระบาดของโรคโควิด-19
ดัชนี Stoxx Europe 600 ปิดที่ 407.92 จุด ลดลง 0.76 จุด หรือ -0.19%
ดัชนี CAC-40 ตลาดหุ้นฝรั่งเศสปิดที่ 5,598.61 จุด ลดลง 18.66 จุด หรือ -0.33%, ดัชนี DAX ตลาดหุ้นเยอรมนีปิดที่ 13,815.06 จุด ลดลง 33.29 จุด หรือ -0.24% และดัชนี FTSE 100 ตลาดหุ้นลอนดอนปิดที่ 6,712.95 จุด ลดลง 7.70 จุด หรือ -0.11%
 
ตลาดหุ้นลอนดอนปิดปรับตัวลงเมื่อคืนนี้ (19 ม.ค.) โดยลดลงเป็นวันที่ 3 ติดต่อกันแล้ว เนื่องจากนักลงทุนยังคงขายหุ้นออกมา ท่ามกลางความวิตกเกี่ยวกับผลกระทบทางเศรษฐกิจและผลประกอบการจากมาตรการล็อกดาวน์เพื่อควบคุมการแพร่ระบาดของโรคโควิด-19
ดัชนี FTSE 100 ตลาดหุ้นลอนดอนปิดที่ 6,712.95 จุด ลดลง 7.70 จุด หรือ -0.11%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกเมื่อคืนนี้ (19 ม.ค.) ขานรับความหวังที่ว่าสหรัฐจะเร่งออกมาตรการกระตุ้นเศรษฐกิจ หลังจากนางเจเน็ต เยลเลน ว่าที่รัฐมนตรีคลังสหรัฐได้ออกมาสนับสนุนมาตรการกระตุ้นเศรษฐกิจวงเงิน 1.9 ล้านล้านดอลลาร์ที่นำเสนอโดยนายโจ ไบเดน ว่าที่ประธานาธิบดีสหรัฐ
สัญญาน้ำมันดิบ WTI ส่งมอบเดือนก.พ. เพิ่มขึ้น 62 เซนต์ หรือ 1.2% ปิดที่ 52.98 ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนมี.ค. เพิ่มขึ้น 80 เซนต์ หรือ 1.45% ปิดที่ 55.90 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อคืนนี้ (19 ม.ค.) โดยได้แรงหนุนจากการอ่อนค่าของสกุลเงินดอลลาร์ และจากการที่นางเจเน็ต เยลเลน ว่าที่รัฐมนตรีคลังสหรัฐได้เรียกร้องให้สภาคองเกรสอนุมัติมาตรการกระตุ้นเศรษฐกิจวงเงิน 1.9 ล้านล้านดอลลาร์ที่นำเสนอโดยนายโจ ไบเดน ว่าที่ประธานาธิบดีสหรัฐ
สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 10.3 ดอลลาร์ หรือ 0.56% ปิดที่ 1,840.2 ดอลลาร์/ออนซ์
สัญญาโลหะเงินส่งมอบเดือนมี.ค. เพิ่มขึ้น 45.4 เซนต์ หรือ 1.83% ปิดที่ 25.32 ดอลลาร์/ออนซ์
สัญญาพลาตินัมส่งมอบเดือนเม.ย. เพิ่มขึ้น 2.1 ดอลลาร์ หรือ 0.19% ปิดที่ 1,092 ดอลลาร์/ออนซ์
สัญญาพัลลาเดียมส่งมอบเดือนมี.ค. ร่วงลง 30.10 ดอลลาร์ หรือ 1.3% ปิดที่ 2,365 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (19 ม.ค.) เนื่องจากความหวังในการออกมาตรการกระตุ้นเศรษฐกิจของสหรัฐทำให้นักลงทุนลดการถือครองดอลลาร์ซึ่งเป็นสกุลเงินที่ปลอดภัย และเข้าซื้อสินทรัพย์เสี่ยงที่ให้ผลตอบแทนสูงกว่า
ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุล ลดลง 0.26% สู่ระดับ 90.5100 เมื่อคืนนี้
ดอลลาร์สหรัฐอ่อนค่าลงเมื่อเทียบกับฟรังก์สวิส ที่ระดับ 0.8887 ฟรังก์ จากระดับ 0.8907 ฟรังก์ และอ่อนค่าเมื่อเทียบกับดอลลาร์แคนาดา ที่ระดับ 1.2731 ดอลลาร์แคนาดา จากระดับ 1.2752 ดอลลาร์แคนาดา แต่หากเทียบกับเงินเยน ดอลลาร์แข็งค่าขึ้นสู่ระดับ 103.87 เยน จากระดับ 103.68 เยน
ยูโรแข็งค่าเมื่อเทียบกับดอลลาร์สหรัฐ ที่ระดับ 1.2125 ดอลลาร์ จากระดับ 1.2078 ดอลลาร์ ขณะที่เงินปอนด์แข็งค่าขึ้นแตะที่ระดับ 1.3631 ดอลลาร์ จากระดับ 1.3586 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.7694 ดอลลาร์สหรัฐ จากระดับ 0.7680 ดอลลาร์สหรัฐ